Ricardus Fosbury
Ricardus Fosbury Res apud Vicidata repertae: Nativitas: 6 Martii 1947; Portlandia Obitus: 12 Martii 2023; Urbs Lacus Salsi Patria: Civitates Foederatae Americae Nomen nativum: Richard Douglas Fosbury Ricardus Duglassius Fosbury (natus Richard Douglas Fosbury Portlandiae Oregoniae die 6 Martii 1947; mortuus die 12 Martii 2023), Dick Fosbury familiariter appellatus, fuit athleta saltus in altum peritus Americanus emeritus, qui unus ex athletis auctoritate gravissimis in historia ludorum stadiorum aestimatur. Qui, praeter clipeum aureum in Olympiis aestivis anni 1968 victum, saltum in altum magnopere novavit, arte "tergi porro" utens, nunc casus Fosburiensis appellata, quem paene omnes saltatores in altum hodie factitant. Iam mundo athletico prodest, et in collegio exsecutivo Societas Olympianorum Mundi meret, cui olim praeses erat. Mense Novembri 2018, Fosbury, factioni Democraticae favens, socius curatorum Comitatus Blaine in Idaho electus est.